Hotuba ya mwanafunzi - elimu na umuhimu wake

HOTUBA. 
ELIMU NA UMUHIMU WAKE 
Mabwana, mabibi na wanafunzi nawasalimu kwa jina la Yesu, hamjambo? Natumai kuwa m wazima na namshukuru Mwenyezi Mungu kwa kutufikisha hapa. Kwanza kabisa, elimu ni nini? Elimu ni mfumo wa kujifunza na kuweza kujua kitu gani kizuri cha kufanya. Au twaweza kusema ni ufunguo wa maisha bora. 

Kuna aina tofauti za elimu, kuna elimu iliyo rasmi ambayo hupatikana kwenye shule na kuna ile isiyo rasmi ambayo mara nyingi hufunzwa kule nyumbani. Wazazi wenzangu ningependa kuwahimiza mwapeleke watoto wenu shuleni bila ya kuzingatia jinsia, kwani wote wataweza kutuvusha kutoka kwa lindi la umaskini.  Wanunulieni vitabu, kalamu na vyote tisa wanavyohitaji pale shuleni.

Lakini elimu huu yasaidia vipi? Kwanza, kupitia kwa elimu ya vitabu pale shuleni, wanafunzi hawa watapata akili nyingi ya kuwawezesha kufanya vitu kadha wa kadha baadaye kwa maisha  yao ya usoni. Tutawapata madaktari, walimu, wahazili, mainjinia, na mawakili ambao wataweza kubadilisha maisha yetu, na hata labda twawezapata rais miongoni mwao. 

Pili, elimu hii iutakuza maadili, walimu wataweza kuwafunza jinsi ya kuishi, kuvaa, wanavyostahili kuishi na watu heshima kwa wazazi itakayoweza kuimarishwa katika vizazi vitakavyokuja baada yao. 

Tatu, elimu hii itawafunza kumcha Rabuka kupitia somo la dini. Watasoma vifungu vya Biblia na kujua vile Maulana anawahitaji kuishi ili waibuke washindi na kupata baraka maishani. Ama kweli, Mungu hamsahau mja wake. 

Kuongezea, wataweza kujifunza jinsi ya kuandika na muhim habisa, kusoma ambayo itawawezesha kuuondoa uongo na udanganyifu wanaotumia kuwalaghai na kuwanyanyasa wazee. Wataweza kuelewa kwa kina na kuzuia maovu katika jamii. 

Pia, wataweza kuzigundua talanta zao pale uwanjani wanapotangamana na wenzao. Walimu watawasaidia kuzikuza na kuziimarisha. Labda hiyo ndiyo itakayomlipa mbeleni kuliko kutegemea kazi za kuajiriwa. Kupitia kwa elimu hii, ataweza kubuni mashairi, nyimbo ama kuwa mwandishi wa vitabu. 

Kupitia kwa elimu, mwanao ataweza kujua umuhimu wa kufanya kazi na wengine. Kwani wahenga hawakukosea waliposema umoja ni nguvu na utengano ni udhaifu. Atapata marafiki kutoka nyanja mbalimbali watakaomfunza jinsi wao hufanya vitu na ataweza kuimarika, kukuakiakili na kimwazo. Elimu hii pia itamfunza jinsi ya kurahisisha maisha kwa kufanya vitu kadha wa kadha kwa njia fulani isiyo ya kuharibu bali ya kujenga. Mwisho, tusisahau kuwaombea na kuwapa motisha na kuwasukuma mara kwa mara kwani samaki mkunje angali. mbichi. Asanteni na Mwenyezi Mungu awabariki.